|  |
| --- |
| **Образецът на частична предварителна оценка на въздействието влиза в сила от 01 януари 2021 г.** |

|  |  |  |
| --- | --- | --- |
| **Частична предварителна оценка на въздействието** | | |
| **Институция:**  **Министерство на околната среда и водите (МОСВ)** | **Нормативен акт: Проект на Закон за изменение и допълнение на Закона за биологичното разнообразие** |
|  | **………………………………………………** |
| **Лице за контакт:**  Михаела Доцова - директор на дирекция „Правна“, Министерство на околната среда и водите.  Мирослав Калугеров – директор на дирекция „Национална служба за защите на природата” | **Телефон и ел. поща:**  02/940-65-60  [**mdotsova@moew.government.bg**](mailto:mdotsova@moew.government.bg)  02/940-6158  **m.kalugerov@moew.government.bg** |
| **1. Проблем/проблеми за решаване:**  *1.1. Кратко опишете проблема/проблемите и причините за неговото/тяхното възникване. По възможност посочете числови стойности.*  Причините, наложили разработването на проекта на Закон за изменение на Закона за биологичното разнообразие /ЗИД на ЗБР/ са пряко свързани с необходимостта от създаване на органи за управление на мрежата Натура 2000 и изпълнение на Реформа 1 (C5.R1): Създаване на структура за управление на мрежата Натура 2000 към Национални план за възстановяване и устойчивост. Органите за управление, както и техните правомощия следва да бъдат въведени в законодателството чрез изменение на ЗБР. В допълнение трябва да се въведе задължението за разработване на планове за управление на всички защитени зони.  Европейската комисия е стартирала срещу България процедура по нарушение 2018/2352 за неспазване на задълженията на страната по Директива 92/43/ ЕИО за опазване на естествените местообитания и на дивата флора и фауна (Директивата за местообитанията), като България:  - не е обявила във възможно най-кратък срок, но не по-късно от шест години, 207 от общо 229 защитени зони за местообитанията, приети с Решения 2009/93/ЕО, 2009/91/ЕО и 2009/92/ЕО на Комисията от 12 декември 2008 г. и 2013/23/ЕС от 16 ноември 2012 г.;  - систематично и трайно не изпълнява задължението си за определяне на специфични за зоните подробни цели на опазване;  - систематично и трайно не изпълнява задължението си за определяне на необходимите мерки за опазване, които да отговарят на екологичните изисквания на типовете естествени местообитания от приложение I и видовете от приложение II, срещащи се в този район, и  - не е транспонирала правилно член 6, параграф 1 в националното законодателство.  Стартиралата процедура по нарушение е причина, налагаща разработването на нормативния акт.  През 2019 г. бе разработен проект на Закон за изменение и допълнение на Закона за биологичното разнообразие, като през 2020 г. същият бе внесен в Народното събрание. В рамките на 44-то Народно събрание същият не бе разгледан окончателно, което създаде предпоставки за повторното разработване на проекта на нормативен акт.  *1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  Не е възможно проблемът да се реши в рамките на съществуващото законодателство. Подходът за управление на Европейската мрежа „Натура 2000” следва да се разработи чрез посочване на законово ниво на изрични органи на власт, който да осъществяват своите правомощия в съответен териториален обхват: национален и териториален. На законово ниво на съответните органи следва да бъдат вменени конкретни правомощия по управление и защита на защитените зони. В настоящото законодателство не са посочени конкретни органи, които да осъществяват съответните правомощия. В този смисъл, правомощия на орган на власт могат да бъдат определяни единствено на ниво закон. Липсата на законово определени правомощия налага изменение на съществуващото законодателство.  Допълнително, съгласно действащия ЗБР планове за управление могат да се разработват и приемат, но такива не са задължителни за защитените зони. В съществуващото законодателство липсва термин за подробни и специфични цели. Тези две изисквания могат да бъдат въведени чрез изменение на специалния закон.  С цел преодоляване на процедурата по нарушение срещу България за нарушение на европейко законодателство, както и оглед навременното изпълнение на задълженията по Плана за възстановяване и устойчивост следва да бъде изменена нормативната уредба.  *1.3. Посочете защо действащата нормативна рамка не позволява решаване на проблема/проблемите.*  Преодоляването на нарушението на европейската законодателство следва да бъде осъществено чрез изменение на Закона за биологичното разнообразие, предвид, че съответните специфични отношения са уредени в посочения специален закон.  За преодоляване на идентифицираните слабости от Европейската комисия, още при  стартирането на процедурата по нарушение през януари 2019 г. (официално  уведомително писмо С(2019)379 от 25.01.2019 г.), е подготвен проект на  Закон за изменение и допълнение на Закона за биологичното  разнообразие, въвеждащ нов подход за управление на защитените зони от  екологичната мрежа Натура 2000. Законопроектът е внесен в Народното  събрание и приет на първо четене. Министерство на околната среда и  водите продължава своите усилия за приемане на законодателните  промени, предвидени с проекта на ЗИД на ЗБР.  *1.4. Посочете задължителните действия, произтичащи от нормативни актове от по-висока степен или актове от правото на ЕС.*  Задълженията за изменение произтичат от във връзка с неизпълнение на задълженията съгласно чл. 4, пар. 4 и чл. 6, апр. 1 от Директива 92/43/ЕИО. Допълнително, ангажиментите произтичат и от навременното изпълнение на Плана за възстановяване и устойчивост.  *1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?*  Последваща оценка на въздействие не е извършвана. | | |
| **2. Цели:**  **Стратегическа цел:**  Целите на разработения нормативен акт са пряко свързани със създаването на по-голяма ефективност при управлението на Европейската екологична мрежа „Натура 2000”, както и подобряването на условията за опазване на биологичното разнообразие. По този начин ще се преодолее неспазването на задълженията по Директивата за местообитанията.  Основна цел е въвеждането на законодателно ниво на органите за управление на защитените зони, както и техните правомощия и териториален обхват. Това предопределя въвеждането на подхода за управление на Натура 2000 в България, чрез което се цели и повишаване капацитета на отговорната администрация в дългосрочен план за прилагане на политиката за опазване на биологичното разнообразие.  След въвеждането на органите за управление на законово ниво, като последваща цел се определя конституирането на самите органи за управление. Въвеждането на законовата основа е предпоставка за изпълнението на правомощията на министъра на околната среда и водите като национален орган за управление. Като орган за управление в териториалния обхват на дейност на съответната регионална инспекция по околната среда и водите се определя директорът на съответната Регионалната инспекция по околната среда и водите. За защитените зони на териториите на Националните паркове по Закона за защитените територии орган за управление на защитените зони е директорът на съответната Дирекция на Национален парк, а за защитените зони и частите от тях попадащи в морските пространства на Република орган за управление на защитените зони е определено да бъде директорът на Басейнова дирекция „Черноморски район“.  Стратегическата цел за постигане на по-ефективно управление на защитените зони може да се реализира чрез въвеждането на законодателно ниво на Национална рамка за приоритетни действия за Натура 2000, чието значение е от изключителна важност за определяне на мерките за поддържане или възстановяване на типове природни местообитания и видове, включително птици, в защитените зони.  По отношение на управлението на защитените зони се цели създаване на задължителна нормативна уредба за разработване на планове за управление, които да съдържат специфичните и подробни цели на опазване, както и мерките, чрез които ще се постигнат определените специфични и подробно цели. Това от своя страна ще доведе до предпоставки за преодоляване на идентифицираните слабости в процедурата по нарушение.  **Оперативни цели:**  **Цел 1:** Въвеждане на подход за управление на Европейската мрежа „Натура 2000” и конституиране на органи за управление на национално и териториално ниво.  **Цел 2:** Разработване и въвеждане на специфични и подробни цели за защитените зони.  **Цел 3:** Въвеждането на законово ниво на Националната рамка за приоритетни действия за Натура 2000.  *Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.* | | |
| **3. Заинтересовани страни:**   * Министерство на околната среда и водите; * 15 Регионални инспекции по околна среда и води; * 3 Дирекции на националните паркове; * 1 Басейнова дирекция „Черноморски район”; * 265 общини; * Министерство на земеделието; * Неправителствени организации, с предмет на дейност и цели по опазване на околната среда; * Собственици на земи, попадащи в обхвата на защитените зони, * Предприемачи в различни области и техните сдружения, собственици/ползватели на земи и ресурси на територията на мрежата Натура 2000.   *Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).* | | |
| **4. Варианти на действие. Анализ на въздействията:** | | |
| **4.1. По проблем 1:** | | |
| **Вариант 1 „Без действие“: Неразработване на проект на Закон за изменение и допълнение на Закона за биологичното разнообразие**  **Описание:**  В случай на неразработване и невнасяне в Народното събрание за разглеждане на проект Закона за изменение и допълнение на Закона за биологичното разнообразие нормативната уредба ще остане съгласно сега действащата, което от своя страна ще доведе до продължаване на нарушението на европейското законодателство. В този смисъл ще са налице предпоставки за продължаване на процедурата по нарушение срещу България, образувана от Европейската комисия.  Изборът на този вариант ще доведе до неизпълнение на поет ангажимент по Плана за възстановяване и устойчивост.  **Положителни (икономически/социални/екологични) въздействия:**  При вариант „Без действие“ не се очакватположителни социални, икономически и екологични въздействия, тъй като предложените изменения всъщност целят постигане на положителни въздействия.  *(върху всяка заинтересована страна/група заинтересовани страни)*  **Отрицателни (икономически/социални/екологични) въздействия:**  Липсата на промени в Закона за биологичното разнообразие, ще доведе до неизпълнение на задълженията на България по Директива за местообитанията и недобро прилагане на Директивата за птиците. Няма да е осигурено участието на заинтересованите страни, представители на икономическите сектори, в процеса на вземане на решения, свързани с управлението на мрежата Натура 2000. Неучастието на представителите на икономическите сектори ще задълбочи негативното им отношение към политиката за Натура 2000, което ще доведе до намаляване на инвестициите на територията на мрежата, а от там – до намаляване на стандарта на живот и жизнеспособността на тези територии.  Липсата на приемането на промени в Закона за биологичното разнообразие ще задълбочи неучастието на местните общности в процеса на управление на мрежата Натура 2000. Това ще доведе до невъзможност обществото и гражданите да упражнят правата си за местно самоуправление. Понижаването на икономическата активност в тези територии ще намали стандарта на живот на хората, които ги обитават, а това би довело до обезлюдяване на населените места и застаряване на населението.  Липсата на разработване на промени в Закона за биологичното разнообразие ще доведе до непостигане на целите на Директива за местообитанията, Директивата за птиците и Регламент 338/97, а от там до застрашаване на биологичното разнообразие.  Неприемане на законови изменения ще е предпоставка за негативно развитие на процедурата по нарушение, образувана от Европейската комисия за неспазване на задълженията й съгласно Директивата за местообитанията. България няма да изпълни задължението си за определяне на специфични за зоните подробни цели на опазване, което ще е предпоставка за неопределяне на необходимите мерки за опазване. Няма да бъде въведен подход за управление на защитените зони.  *(върху всяка заинтересована страна/група заинтересовани страни)*  **Специфични въздействия:**  **Въздействия върху малките и средните предприятия:**  При процедиране на процедури по чл. 31 от Закона за биологичното разнообразие, инвестиционните предложения на съответните възложители няма да бъдат съобразявани с реалното въздействие върху околната среда, предвид липсата на специфични и подробни цели.  **Административна тежест:** няма  …………………………………………………………………………………………..  *1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.*  *1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)*  **Вариант 2 „Действие“: Разработване на проект на Закон за изменение и допълнение на Закона за биологичното разнообразие.**  **Описание:**  В случай на разработване и внасяне в Народното събрание за разглеждане на проект на Закон за изменение и допълнение на Закона за биологичното разнообразие нормативната уредба ще търпи своето усъвършенстване и съответствие с европейското законодателство. Това ще бъде предпоставка за прекратяване на процедурата по нарушение, както и навременно ще се изпълнят ангажиментите на страната към Европейския съюз по отношение на Плана за възстановяване и устойчивост.  Положителен резултат от разработването на изменение на ЗБР е пряко свързани с по-ефективното управление на Европейската екологична мрежа „Натура 2000” в България.  Първият резултат ще бъде въвеждането на законово ниво на Националната рамка за приоритетни действия за Натура 2000. Ще бъдат вменени правомощия на министъра на околната среда и водите да разработва рамката, като същата ще определя мерки за поддържане или възстановяване на типове природни местообитания и видове, включително птици, в защитените зони. Това ще доведе до възможност за индикативното остойностяване на мерките за нуждите на финансовата оценка за необходимото съфинансиране от Европейския съюз и от националния бюджет. Националната рамка за приоритетни действия за Натура 2000 преди изпращането на Европейската комисия ще се разглежда и одобрява от Министерския съвет, като е предвидено рамката да бъде със срок на действие 6 години и възможност за нейното преразглеждане на 2 години.  Специфичните и подборни цели ще бъдат въведени чрез плановете за управление на защитените зони, които ще съдържат и необходимите мерки за опазване, насочени към съхраняване или възстановяването на защитените зони и местообитанията. Предвижда се териториални планове за управление да се прилагат за териториите на защитените зони и части от тях, попадащи в териториалния обхват на дейност на съответната Регионална инспекция по околната среда и водите. В случаите, в които защитени зони попадат в обхвата на национални паркове по Закона за защитените територии ще се разработват Териториални планове за управление на защитени зони на териториите на съответния национален парк. За защитени зони или части от тях, които попадат в морските пространства на Република България се разработва Черноморски план за управление.  Предложеният подход за управление определя като резултат да са налице конституирани органи за управление. Орган по управление на мрежата Натура 2000 на национално ниво е министърът на околната среда и водите, който разработва и утвърждава методически ръководства и указания с цел прилагане на единен подход в планирането и управлението на мрежата. Националният орган за управление организира събирането, валидирането, анализа и управлението на научна информация и данни за Натура 2000, извършва периодична оценка за достатъчността на мрежата и на изпълнението на целите на мрежата на национално ниво, извършва промени в стандартните формуляри с данни и оценки за защитените зони, организира изготвянето и представя на Европейската комисия докладите по чл. 12 от Директива 2009/147/ЕО на Европейския парламент и на Съвета относно опазването на дивите птици и чл. 17 от Директива 92/43/ЕИО на Съвета за опазване на естествените местообитания и на дивата флора и фауна, подпомага методически органите за управление на защитените зони на териториално ниво, включително чрез организиране и провеждане на регулярни семинари и обучения на участниците по специфични теми, свързани с Натура 2000, утвърждава правилник за работата на Комитетите на заинтересованите страни, утвърждава плановете за управление, техните актуализации и промени, организира разработването на Националната рамка за приоритетни действия за Натура 2000 и следи за нейното изпълнение. Националният орган за управление ще бъде подпомаган от консултативен орган - разширен състав на Националния съвет по биологичното разнообразие (НСБР), в който се включват представители на териториални и местни органи на власт и национално представени синдикални, работодателски, секторни и други организации. Разширения състав на НСБР проследява и обсъжда напредъка в управлението на мрежата Натура 2000, дава становища в процеса на разработване на стратегически документи по управление на мрежата Натура 2000, както и стратегически документи, свързани с типовете природни местообитания и видовете, предмет на опазване в защитените зони, прави предложения за по-ефикасно и по-ефективно прилагане на политиките по Натура 2000, дава становище по проекта на Националната рамка за приоритетни действия.  Като резултат от въвеждането на подхода за управление на Натура 2000 ще бъдат конституирани органите за управление на територията на съответната регионална инспекция по околната среда и водите – а именно съответния директор. За защитените зони на териториите на Националните паркове по Закона за защитените територии орган за управление на защитените зони е директорът на съответната Дирекция на Национален парк, а за защитените зони и частите от защитени зони попадащи в морските пространства на Република България орган за управление е директорът на Басейнова дирекция „Черноморски район“. Съответните органи за управление на регионално ниво реализират правомощия по разработване и актуализиране на плановете за управление, както и тяхното предложение към националния орган по управление за тяхното утвърждаване. Регионалните органи за управление подкрепят организационно и методически собствениците и ползвателите на територии за изпълнението на мерки, включени в съответните териториални планове за управление. Допълнително, посочените органи изпълняват и/или координират мерки и дейности, включени в планове за управление, извършват оценка и докладват поне веднъж годишно на националния орган за изпълнението на плановете за управление, предлагат за утвърждаване промени в плановете за управление след съгласуване от съответния комитет на заинтересованите страни, председателстват работата на Комитета на заинтересованите страни.  Като положителен резултат ще са налице предпоставки за подсилване на администрациите към съответните органи на власт, с експертиза, която пряко ще е свързана с управлението на защитените зони.  **Положителни (икономически/социални/екологични) въздействия:**  Разработването на промени в Закона за биологичното разнообразие, ще доведат до изпълнение на задълженията на България по Директива за местообитанията и Директивата за птиците. Ще бъде осигурено участието на заинтересованите страни, представители на икономическите сектори, в процеса на вземане на решения, свързани с управлението на мрежата Натура 2000. Осигуряването на участието на представителите на икономическите сектори ще намали негативното им отношение към политиката за Натура 2000, което ще доведе до увеличаване на инвестициите на територията на мрежата, а от там – до повишаване на стандарта на живот и жизнеспособността на тези територии.  Приемането на промени в Закона за биологичното разнообразие ще повиши участието на местните общности в процеса на управление на мрежата Натура 2000. Това ще доведе до възможност обществото и гражданите да упражнят правата си за местно самоуправление. Увеличаването на икономическата активност в тези територии ще увеличи стандарта на живот на хората, които ги обитават, а това би довело до оживяване на населените места. Ефективното управление на мрежата Натура 2000 ще допринесе за подобряване на условията на живот за населението, чрез опазване на природния капитал на България.  Приемането на промени в Закона за биологичното разнообразие ще доведе до постигане на целите на Директива за местообитанията, Директивата за птиците и Регламент 338/97, което ще благоприятства опазването на биологичното разнообразие.  Чрез разработването и въвеждането на новата нормативната уредба защитените зони ще бъдат управлявани на база тези планови документи, които определят специфични за зоните подробни цели и мерки на опазване. Планът за възстановяване и устойчивост обвързва с конкретни срокове изпълнението на задължението за разработване на проект на ЗИД на ЗБР, а навременното приемане на закона е предпоставка за навременно конституиране на органите за управление, както и изпълнение на задължението за въвеждане на подробни и специфични цели за защитените зони.  *(върху всяка заинтересована страна/група заинтересовани страни)*  **Отрицателни (икономически/социални/екологични) въздействия:**  Не се очаква отрицателен екологичен, социален и икономически ефект.  *(върху всяка заинтересована страна/група заинтересовани страни)*  **Специфични въздействия:**  **Въздействия върху малките и средните предприятия:** При процедиране на процедури по чл. 31 от Закона за биологичното разнообразие, инвестиционните предложения на съответните възложители ще бъдат съобразявани със специфичните и подробни цели, които ще се разработят за всяка от защитените зони. Посоченото въздействие е косвено и същото би осъществило своето последствие след разработването на съответните цели.  **Административна тежест:** С проекта на закон не се въвеждат нови регулаторни режими и не се увеличава административната тежест.  *(въздействията върху малките и средните предприятия; административна тежест)*  *1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.*  *1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)* | | |
| **4.2. По проблем 2:**  *\** *При повече от един поставен проблем мултиплицирайте Раздел 4.1.* | | |
| **4.n. По проблем n:**  *\** *При повече от един поставен проблем мултиплицирайте Раздел 4.1.* | | |
| **5. Сравняване на вариантите:**  **Степени на изпълнение по критерии:** 1) висока; 2) средна; 3) ниска.  **5.1. По проблем 1:**   |  |  |  |  | | --- | --- | --- | --- | |  | | **Вариант**  **„Без действие“** | **Вариант 1** | | ***Ефективност*** | Цел 1: Въвеждане на подход за управление на Европейската мрежа „Натура 2000” и конституиране на органи за управление на национално и териториално ниво. | 3 | 1 | | Цел 2:  Разработване и въвеждане на специфични и подробни цели за защитените зони. | 3 | 1 | | Цел 3:  Въвеждането на законово ниво на Националната рамка за приоритетни действия за Натура 2000. | 3 | 1 | | ***Ефикасност*** | Цел 1: Въвеждане на подход за управление на Европейската мрежа „Натура 2000” и конституиране на органи за управление на национално и териториално ниво. | 3 | 1 | | Цел 2: Разработване и въвеждане на специфични и подробни цели за защитените зони. | 3 | 1 | | Цел 3: Въвеждането на законово ниво на Националната рамка за приоритетни действия за Натура 2000. | 3 | 1 | | ***Съгласуваност*** | Цел 1: Въвеждане на подход за управление на Европейската мрежа „Натура 2000” и конституиране на органи за управление на национално и териториално ниво. | 3 | 1 | | Цел 2: Разработване и въвеждане на специфични и подробни цели за защитените зони. | 3 | 1 | | Цел 3: Въвеждането на законово ниво на Националната рамка за приоритетни действия за Натура 2000. | 3 | 1 |   *1.1. Сравнете вариантите чрез сравняване на ключовите им положителни и отрицателни въздействия.*  *1.2. Посочете степента, в която вариантите ще изпълнят определените цели, съгласно основните критерии за сравняване на вариантите:*  *ефективност, чрез която се измерва степента, до която вариантите постигат целите на предложението;*  *ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;*  *съгласуваност, която показва степента, до която вариантите съответстват на действащите стратегически документи.* | | |
| **5.2. По проблем 2:**  *\* При повече от един поставен проблем мултиплицирайте таблицата за всеки отделен проблем.* | | |
| **5.n. По проблем n:**  *\* При повече от един поставен проблем мултиплицирайте таблицата за всеки отделен проблем.* | | |
| **6. Избор на препоръчителен вариант:**  **По проблем 1:**  **Вариант 2 „Действие“: Разработване на проект на Закон за изменение и допълнение на Закона за биологичното разнообразие.**  Препоръчаният вариант е Вариант 2 – разработване на проект на Закон за изменение и допълнение на Закона за биологичното разнообразие.  **По проблем 2: Вариант n „ … “**  …………………………………………………………………..……………………… ………………………………………………………………………………………….  *Посочете препоръчителните варианти за решаване на поставения проблем/проблеми.* | | |
| **6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):**        *1.1. Изборът следва да е съотносим с посочените специфични въздействия на препоръчителния вариант за решаване на всеки проблем.*  *1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.* | | |
| **6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?**      *1.1. Изборът следва да е съотносим с посочените специфични въздействия на избрания вариант.*  *1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).*  *1.3. Мотивирайте създаването на новия регулаторен режим съгласно изискванията на чл. 3, ал. 4 от Закона за ограничаване на административното регулиране и административния контрол върху стопанската дейност.*  *1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.*  *1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.*  *1.6. В случай че се изменят регулаторни режими или административни услуги, посочете промяната.* | | |
| **6.3. Създават ли се нови регистри от прилагането на препоръчителния вариант (включително по отделните проблеми)?**    …………………………………………………………………..……………………… ………………………………………………………………………………………….    *Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.* | | |
| **6.4. По какъв начин препоръчителният вариант въздейства върху микро-, малките и средните предприятия (МСП)** **(включително по отделните проблеми)?**      *Изборът следва да е съотносим с посочените специфични въздействия на препоръчителния вариант.* | | |
| **6.5. Потенциални рискове от прилагането на препоръчителния вариант (включително по отделните проблеми):**  *Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.* | | |
| **7. Консултации:**    *Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.*    Проектът на ЗИД на ЗБР, доклада и частичната предварителна оценка на въздействие на нормативния акт ще бъдат публикувани за обществени консултации на Портала за обществени консултации и на интернет страницата на МОСВ.  След приключването на обществените консултации и преди внасянето за приемане на нормативния акт, ще бъде публикувана справка за постъпилите предложения/бележки, заедно с обосновка за неприетите предложения на Портала за обществени консултации и на интернет страницата на МОСВ.  *Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.* | | |
| **8. Приемането на нормативния акт произтича ли от правото на Европейския съюз?**      Задълженията за изменение произтичат от във връзка с неизпълнение на задълженията съгласно чл. 4, пар. 4 и чл. 6, апр. 1 от Директива 92/43/ЕИО. Допълнително, ангажиментите произтичат и от навременното изпълнение на Плана за възстановяване и устойчивост.  *1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).*  *1.2. Изборът трябва да съответства на посоченото в раздел 1, съгласно неговата т. 1.5.* | | |
| **9. Изисква ли се извършване на цялостна предварителна оценка на въздействието поради очаквани значителни последици?**      *(преценка съгласно чл. 20, ал. 3, т. 2 от Закона за нормативните актове)* | | |
| **10. Приложения:**  …………………………………………………………………..……………………… ………………………………………………………………………………………….  *Приложете необходимата допълнителна информация и документи.* | | |
| **11. Информационни източници:**  Материали, налични в Министерството на околната среда и водите, в това число разработен Подход за управление на мрежата Натура 2000 в България, разработени проекти на ЗИД на ЗБР, внасяни в 44-то и 47-то Народно събрание, процедура по нарушение 2018/2352 на Европейската комисия,  *Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.* | | |
| **12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:**  **Име и длъжност: Михаела Доцова – директор на д. Правна**  **Дата:** 05.09.2022 г.  **Подпис:** | | |